৬.৪.১ সফরের প্রতিক্রিয়া ও প্রভাব: আল্লামা নদভীর এ সফর বাংলাদেশের ইতিহাসের একটি উজ্জ্বল অধ্যায়। এর প্রভাব ছিল অনেক গভীর ও সুদূরপ্রসারী। আল্লামা নদভীর প্রতিটি ভাষণই এদেশের ইসলামী পরিমণ্ডলে ব্যাপক প্রভাব ফেলতে সক্ষম হয়েছে। উদাহরণ স্বরূপ বলা যায়, কিশোরগঞ্জের জামেয়া ইমদাদিয়াতে তিনি “আলেম সমাজের বাংলা ভাষা ও সাহিত্যের লাগাম হাতে নেয়ার গুরুত্ব সম্পর্কে প্রকৃত ভাষণটির কথা। ইতোপূর্বে ইসলামী পরিমন্ডলে বাংলা সাহিত্যের চর্চা ছিলনা বললেও অত্যুক্তি হবে না। অথচ এ ভাষণের তিন দশক পর আজ অপর্যাপ্ত হলেও বাংলা ভাষা, সাহিত্য ও সাংবাদিকতার অঙ্গন বহু আলেমের পদচারণায় মুখরিত।